BDMS คาดกำไรพีค Q3/60 ชูหุ้น Laggard ซื้อเป้า 23.20 บ.
BDMS คาดกำไรพีคไตรมาส 3/60 ชูหุ้น Laggard ซื้อเป้า 23.20 บ.
25 ต.ค. 2560

บล.โนมูระ พัฒนสิน ระบุในบทวิเคราะห์วันนี้(25ต.ค.) บริษัท กรุงเทพดุสิตเวชการ จำกัด(มหาชน) หรือ BDMS (TP18F 23.2*) ยังมีความสามารถในการแข่งขันระดับสูง จากชื่อเสียงดึงดูดทั้งลูกค้าระดับบนและแพทย์มือดี รวมถึงได้ประโยชน์เรื่อง Economy of scale เป้าหมายจำนวนโรงพยาบาล 50 แห่งใน 3 ปี เทียบปัจจุบัน 45 แห่ง พร้อมๆกับ การเริ่มขยายเชิงลึก ไปสู่ศูนย์เฉพาะทาง,กลุ่ม Wellness (ป้องกันก่อนเกิดโรค) รับ Aging society หนุนการเติบโตระยะยาว สำหรับ กำไรระยะสั้น คาดเป็นจุด peak ที่ 2.2 พันลบ. (+1% เทียบช่วงเดียวกันของปีก่อน, +38% เทียบไตรมาสก่อนหน้า) จากฝนมาไว และผู้ป่วยต่างชาติเพิ่มขึ้น ลดความกังวลของตลาดก่อนหน้านี้
Valuation:ราคายัง Seasonal Laggard เทียบ BH โดยราคา BH ปรับตัวสูงขึ้น 25% ตั้งแต่เดือนมิ.ย. ในขณะที่ราคา BDMS เพิ่มขึ้นเพียง 15% โดยมี PER 18F ที่ 41 เท่า ยังใกล้เคียงกลุ่มฯ ต่างจากอดีตที่ซื้อขายมี Premium กว่ากลุ่มฯ
Catalyst : Seasonal Laggard เทียบ BH โดยเข้าสู่ช่วงเปลี่ยนจากฤดูฝนเป็นหนาว เจ็บป่วยง่าย + คาดกำไรพีคไตรมาส3/60 + จำนวนผู้ป่วยตะวันออกกลางเดือนล่าสุดส.ค. นักท่องเที่ยวกลุ่มนี้เพิ่มถึง 46% เทียบช่วงเดียวกันของปีก่อน เร่งตัวขึ้นจากก.ค. ที่เพิ่ม 5% เทียบช่วงเดียวกันของปีก่อน ช่วยลดความกังวลของตลาดลง ซึ่ง BDMS มีสัดส่วนผู้ป่วยกลุ่มตะวันออกกลาง 3.8%